CELEX: 61996CC0218
Language: da
Date: 1996-11-28 00:00:00
Title: Forslag til afgørelse fra generaladvokat Lenz fremsat den 28. november 1996. # Kommissionen for De Europæiske Fællesskaber mod Kongeriget Belgien. # Traktatbrud - Manglende gennemførelse af direktiv 92/32/EØF, 92/69/EØF, 93/67/EØF, 93/86/EØF og 93/105/EØF. # Forenede sager C-218/96, C-219/96, C-220/96, C-221/96 og C-222/96.

FORSLAG TIL AFGØRELSE FRA GENERALADVOKAT
      CARL OTTO LENZ
      fremsat den 28. november 1996 (
            *1
         )
      
               1. 
            
            
               Under nærværende traktatbrudssag har Kommissionen gjort gældende, at Kongeriget Belgien har undladt inden for de fastsatte frister at vedtage eller at give Kommissionen meddelelse om de love og administrative bestemmelser, som er nødvendige for at efterkomme visse direktiver.
            
         
               2. 
            
            
               Sag C-218/96 drejer sig om Kommissionens direktiv 93/105/EF af 25. november 1993 om fastlæggelse af det tekniske oplysningsmateriale i bilag VII D, jf. artikel 12 i den syvende ændring af Rådets direktiv 67/548/EØF (
                     1
                  ). I henhold til dette direktivs artikel 2, stk. 1, var medlemsstaterne forpligtet til senest den 31. december 1993 at gennemføre de love og administrative bestemmelser, der er nødvendige for at efterkomme direktivet, og straks underrette Kommissionen herom.
            
         
               3. 
            
            
               Sag C-219/96 vedrører Kommissionens direktiv 93/86/EØF af 4. oktober 1993 om tilpasning til den tekniske udvikling af Rådets direktiv 91/157/EØF om batterier og akkumulatorer, der indeholder farlige stoffer (
                     2
                  ). Ved dette direktivs artikel 7, stk. 1, forpligtes medlemsstaterne til at vedtage de nødvendige bestemmelser for at efterkomme direktivet senest den 31. december 1993, og straks underrette Kommissionen herom.
            
         
               4. 
            
            
               Sag C-220/96 drejer sig om Kommissionens direktiv 92/69/EØF af 31. juli 1992 om syttende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (
                     3
                  ). Efter dette direktivs artikel 3, stk. 1, var medlemsstaterne forpligtet til senest den 30. oktober 1993 at gennemføre de love og administrative bestemmelser, der er nødvendige for at efterkomme direktivet og straks underrette Kommissionen herom.
            
         
               5. 
            
            
               Sag C-221/96 vedrører Kommissionens direktiv 93/67/EØF af 20. juli 1993 om fastsættelse af principperne for vurderingen af risikoen for mennesker og miljøet ved stoffer, der anmeldes i overensstemmelse med Rådets direktiv 67/548/EØF (
                     4
                  ) Ved dette direktivs artikel 8, stk. 1, forpligtes medlemsstaterne til senest den 31. oktober 1993 at vedtage de nødvendige love og administrative bestemmelser for at efterkomme direktivet og straks underrette Kommissionen herom.
            
         
               6. 
            
            
               Endelig drejer sag C-222/96 sig om Rådets direktiv 92/32/EØF af 30. april 1992 om syvende ændring af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (
                     5
                  ). Efter dette direktivs artikel 3, stk. 1, var medlemsstaterne forpligtet til at sætte de nødvendige love og administrative bestemmelser i kraft for at efterkomme direktivet senest den 31. oktober 1993 og straks underrette Kommissionen herom.
            
         
               7. 
            
            
               Kongeriget Belgien har ikke bestridt, at de omhandlede direktiver ikke er blevet gennemført i den nationale retsorden inden for de fastsatte frister. Det har blot anført, at de foranstaltninger, som er nødvendige for at gennemføre direktiverne, er under udarbejdelse, og vil blive vedtaget inden længe.
            
         
               8. 
            
            
               Da det således står klart, at de pågældende direktiver ikke er blevet gennemført rettidigt, er det ufornødent at nærmere at undersøge Kommissionens yderligere klagepunkt om, at den sagsøgte ikke straks har givet Kommissionen meddelelse om de love og administrative bestemmelser, der er udstedt med henblik på gennemførelsen.
            
         
               9. 
            
            
               Jeg skal derfor foreslå, at det fastslås, at Kongeriget Belgien har tilsidesat sine forpligtelser i henhold til EF-traktaten ved ikke rettidigt at have vedtaget de love og administrative bestemmelser, som er nødvendige for at efterkomme
               
                        —
                     
                     
                        Kommissionens direktiv 93/105/EF af 25. november 1993 om fastlæggelse af det tekniske oplysningsmateriale i bilag VII D, jf. artikel 12 i den syvende ændring af Rådets direktiv 67/548/EØF
                     
                  
                        —
                     
                     
                        Kommissionens direktiv 93/86/EØF af 4. oktober 1993 om tilpasning til den tekniske udvikling af Rådets direktiv 91/157/EØF om batterier og akkumulatorer, der indeholder farlige stoffer
                     
                  
                        —
                     
                     
                        Kommissionens direktiv 92/69/EØF af 31. juli 1992 om syttende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer
                     
                  
                        —
                     
                     
                        Kommissionens direktiv 93/67/EØF af 20. juli 1993 om fastsættelse af principperne for vurderingen af risikoen for mennesker og miljøet ved stoffer, der anmeldes i overensstemmelse med Rådets direktiv 67/548/EØF
                     
                  
                        —
                     
                     
                        Rådets direktiv 92/32/EØF af 30. april 1992 om syvende ændring af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.
                     
                  Jeg skal endvidere foreslå, at det pålægges Kongeriget Belgien at betale sagens omkostninger.
            
         (
            *1
         ) – Originalsprog: tysk.
      (
            1
         ) – EFT L 294, s. 21.
      (
            2
         ) – EFT L 264, s. 51.
      (
            3
         ) – EFT L 383, s. 113.
      (
            4
         ) – EFT L 227, s. 9.
      (
            5
         ) – EFT L 154, s. 1.